ภารกิจหน่วยพิเศษ
คัดขุมกำลังเพื่อหน่วยงานใหม่ล่วงหน้าหลายเดือน,พ.ต.อ.ต่อศักดิ์ สุขวิมล รักษาราชการแทน ผบก.ถวายความปลอดภัยและปฏิบัติการพิเศษ เตรียมไว้รองรับ ภารกิจเหนือชีวิต สำหรับการถวายงานอารักขาความปลอดภัยพระเจ้าอยู่หัวและพระบรมวงศานุวงศ์ทุกพระองค์,หลังจากสำนักงานตำรวจแห่งชาติ อนุมัติโครงสร้างผ่านคณะรัฐมนตรี ยกระดับ กองกำกับการปฏิบัติการพิเศษกองบังคับการปราบปราม ขึ้นเป็น กองบังคับการใหม่,ตำรวจในหน่วยทุกนายต้องผ่าน หลักสูตรอารักขาบุคคลสำคัญ (Counter Assault Team-CAT) ฝึกภาคสนามอย่างเข้มข้น เพื่อเฟ้นหาตำรวจฝีมือดีที่มีความพร้อมทั้งร่างกายและจิตใจ รวมถึงทัศนคติการทำงานเข้ามาร่วมสังกัด,คือ ต้องพูดจาภาษาเดียวกัน,อีกทั้งร่วมฝึกกับ ทีมนเรศวร 261 ของหน่วยพลร่ม ตชด. ในหลักสูตรทักษะชั้นสูงของการเป็น ตำรวจปฏิบัติการพิเศษ ที่เหนื่อยและหนักที่สุดของเหล่าผู้พิทักษ์สันติราษฎร์ที่เกิดมาเป็น นักรบสีกากี รวมถึงฝึกยิงปืนหลักสูตรวีไอพีโปรดักชัน,มีจุดมุ่งหมายเพื่อพัฒนาศักยภาพของหน่วย,ล่าสุด พ.ต.อ.ต่อศักดิ์ สุขวิมล นำทีมลูกน้องผ่านการฝึกอบรม หลักสูตรการโดดร่วมแบบกระตุกเอง รุ่นพิเศษ เป็นระยะเวลา 1 เดือน ที่ค่ายนเรศวร อ.ชะอำ จ.เพชรบุรี,คุณสมบัติผู้เข้าอบรมต้องมีสุขภาพร่างกายแข็งแรง มีแพทย์โรงพยาบาลตำรวจออกใบรับรองว่า สามารถเข้ารับการฝึกได้ตลอดหลักสูตร มีความประพฤติดี ไม่อยู่ระหว่างตั้งกรรมการสอบสวนพิจารณาทัณฑ์ทางวินัย หรืออาญา,ก่อนฝึกปฏิบัติการ โรยตัวกลางเวหา ยังต้องผ่านข้อเขียนวิชาการโดดร่ม,ทั้งหมดรวมอยู่ในหลักยุทธวิธีการอารักขาบุคคลสำคัญ ที่ตำรวจหน่วยถวายความปลอดภัยและปฏิบัติการพิเศษต้องพร้อมทำงานแบบ พลีกาย เอาชีวิตเข้าแลกได้ตลอดเวลา,ผิดพลาดไม่ได้แม้เพียงเสี้ยววินาที.,สหบาท
พ.ต.อ.ต่อศักดิ์ สุขวิมล รักษาราชการแทน ผบก.ถวายความปลอดภัยและปฏิบัติการพิเศษ เตรียมไว้รองรับ ภารกิจเหนือชีวิต สำหรับการถวายงานอารักขาความปลอดภัยพระเจ้าอยู่หัวและพระบรมวงศานุวงศ์ทุกพระองค์
ต่อศักดิ์ สุขวิมล,ภารกิจหน่วยพิเศษ,ภารกิจเหนือชีวิต,ส่องตำรวจ,สหบาท,ราชการ